KLUBI 700
Hüljatud ema poolt ja eiratud isa poolt.
Pole siis ime, et Katherine sattus juba 13-aastaselt tänavale.
Mis imega temast siis keskkooli lõpupeo kuninganna sai
ja kuidas ta endiselt tagasi tänavatele läks?
See kõik on osa tema keerukast tuhkatriinu loost.
Ma ei mäleta seda aega, mil ema asjad pakkis ja lahkus.
Ei mäleta, et ta oleks "Head aegagi!" öelnud.
Üks päev teda lihtsalt polnud enam
ja isa jäi lastega üksi.
Katherine oli kõigest 10-aastane,
kui ema tema, ta isa ja 3 õde-venda maha jättis.
Isal oli väga raske ja ta ei pidanud emotsionaalselt vastu.
Ma ei teinud temaga ühtki kodust koolitööd ega midagi.
Tundsin end üksikuna ja segaduses, olles üks väga kurb laps.
Katherine muutus mässumeelseks
ja hakkas väga noorelt alkoholi tarbima.
Mu hinges oli palju haavu
ja ma hakkasin uskuma palju valesid enda kohta.
Arvasin, et kuna ema hülgas mu, siis ta ei armasta mind
ja ma pole üldse kellegi armastust väärt.
Nii hakkasin jooma
ja mind peeti esimest korda kinni, kui olin 12-aastane.
Katherine põgenes 13-aastaselt kodunt
ja hakkas elama tänavail.
Ma ei hoolinud enam millestki.
Läksin lihtsalt välja ja tegin, mis tarvis,
et tunda end kelleginagi.
Jõlkusin mööda Atlanta tänavaid
ja elasin seal koos teiste tänavanoortega.
Elasin mahajäetud korterites
ja hakkasin samal ajal ka narkootikume tarvitama.
Suitsetasin marihuaanat ja proovisin kokaiini.
Proovisin ka esimest korda LSD'd.
Ma ei käinud koolis.
Mu isa ja kogu pere otsisid mind taga ja isegi leidsid mu.
Ühtlasi peeti mind jälle kinni.
Katherine saadeti ühte noorte naiste elamispaika,
kus ta elas koos ühe armastava ja stabiilse perega.
Seal oli üks abielupaar - Mac ja Kerry, kellega koos ma elasin.
Nad said minust üsna kiiresti sotti.
Minust oli saanud super osav plaasterdatud haavadega näitleja,
kuid nende üdini puhas armastus
hakkas murdma läbi müüridest, mille olin enda ümber ehitanud.
Kerry rääkis mulle esimesena,
mis temaga juhtus, kui ta Jeesuse oma ellu vastu võttis.
Ma polnud kunagi Piiblit lugenud,
mistõttu ma ei teadnud, kes Jeesus on või miks Ta tuli.
Teadsin vaid, et Jumal on olemas ja miski Tema juures tundus õige.
Katherine jättis uimastid ja sai koolis häid hindeid.
Ühtlasi oli ta kooli ergutuskoori liige ja keskkooli lõpupeo kuninganna.
Keskkooli viimases klassis sai ta aga ootamatu telefonikõne.
See oli mu ema.
Olin täiesti šokis,
sest polnud temaga pea 10 aastat ühenduses olnud.
Olin nii õnnelik
ja üldse mitte vihane, et ta oli nii kaua aega ära olnud.
Kõik, mida vaid teha tahtsin, oli rääkida oma emaga.
Nad leppisid mõneks ajaks ära, aga siis läks nende suhe jälle hapuks,
mis kupatas Katherine taaskord erinevate tunnete keerisesse.
Hakkasin peale ülikooli 1. kursust taas uimasteid tarbima.
Teda arreteeriti taaskord mitmeid kordi.
Neil on üks narkosõltlastele mõeldud programm,
mida pakutakse alles nö algajatele narkomaanidele.
Libastusin programmis olles kuu aega hiljem uuesti
ja mind saadeti otseteed vangi.
Vangis olles hakkas Katherine otsima Jumalat.
Mingi aeg hiljem tutvustas ta isa talle üht sõpra,
kes oli kristlane.
Ta püüdis mõista, kuidas mu elu oli selline nagu ta oli.
Rääkisin talle kõik ära ja ta ütles: "Katherine, Jeesus on siin just praegu.
Ta tahab tervendada sind, mistõttu kas tahad terveks saada?"
Palvetades koos temaga
kogesin reaalselt, kuidas miski lahkus mu ihust
ja ma kogesin üht puhastavat nuttu täis kergendust ja rõõmu.
Vaatamata sellele üleloomulikule kogemusele,
koges Katherine veel viimast korda kiusatust tarbida uimasteid.
See oli ühe väga sünge narkosõltuvuse
pikim periood mu elus.
See oli täiega deemonlik ja ma nägin deemonlikke asju.
Sattusin 7.02.2007 taaskord vangi.
Katherine teadis, et ta ei saa enam Jumalaga mängida.
Nii otsustasin ühel päeval seal külmas vangikongis elu kasuks.
Tean, et sain sel samal hetkel vabaks narkosõltuvusest
ja mu elu polnud enam kunagi endine.
Mind ootas ees tõsine töö
ja oli päevi, kus Jeesus pidi mind otsekui elust läbi vedama,
mida Ta ka tegi.
Otsustasin Jeesuse kasuks iga päev - ükskõik, kui raske ka polnud.
Katherine sai vangist vabaks
ja saadeti taas sinna noorte naiste asupaika.
Ta hakkas ka Piiblit lugema ning kohalikus koguduses käima.
Tahtsin selle Jeesus-selli kohta rohkem teada saada.
Nii sukeldusin Piiblisse,
otsustades lugeda selle raamatu läbi ja saada teada, mis lugu on.
Kõik need valed, mida olin enda kohta uskunud,
asendusid korraga nö vaimulike tellistega.
Valed said kõrvaldatud mu vaimust
ja tõde sai üleloomulikul moel laaditud mu vaimu.
Kõik eluaeg kuuldud valed hakkasid kaduma.
Katherine on ka oma vanematega ära leppinud
ja kirjutanud raamatu "Eitamatu Jumal".
Ühtlasi on ta seotud messiaanliku juudi tantsuteenistusega
ja teab, et ta on lõpuks ometi vaba.
Iga viimne kui asi, mida olen Jumalaga kogenud,
on saanud kinnitatud Jumala Sõna poolt.
Psalmide raamatus on öeldud,
et Jeesus on tulnud parandama murtud südameid
ja vabastama vange.
Just seda olen ma ka kogenud.
Jumal on olnud nii reaalne mu elus.
Nii tahan ka elada Talle meelepärast elu,
sest Ta on olnud nii hea ja ehe mu jaoks.
Ta on vabastanud ja tervendanud mu, lüües vanglaukse pärani valla.
Minu asi oli sealt vaid välja astuda.
Oled sa kunagi mõelnud endast kui vangist?
Katherine küll mõtles.
Temas oli midagi, mis hävitas teda seespidiselt.
Ta ei teadnud täpselt, mis see on, kuid see oli midagi deemonlikku.
Saatan on päriselt olemas ja ta vihkab Jumalat
ning neid, kes on loodud Jumala näo järele.
Sina oled samuti loodud Kõikväelise Jumala näo järele,
mistõttu saatan vihkab sind ja tahab hävitada su.
Piiblis on öeldud, et varas tuleb tapma ja hävitama,
aga Jeesus on tulnud andma meile elu ja seda ülirohkesti.
Jeesus tuli vabastama kõiki vange ja seotuid.
Kes iganes ja kus iganes sa oled -
võib-olla oled hüljatud oma vanemate poolt
või võib-olla ka mitte.
Võib-olla jättis abikaasa su maha, võib-olla oled pettunud armastuses
või su äritehing läks luhta.
Võib-olla oled olnud vangis või tarbinud uimasteid.
See nimekiri on lõputu,
mida inimesed on iseendale teinud või mis on nendega juhtunud.
Need kõik annavad põhjust hoida Jumalast eemale.
Kuid Jumal ütleb sulle siiski: "Ma armastan sind.
Ma armastan sind.
Ma surin sinu eest ristil
ja kui sa oleks ka ainus inimene maailmas,
oleks Jeesus ikkagi surnud su eest,
sest sa oled kallis Ta jaoks."
Tahan küsida su käest just praegu -
kas miski su sees närib sind?
Või sa oled vaevatud kurvastusest, vihkamisest
või millestki muust, mis on võtnud võimust su üle?
Ma ei hakka isegi detailidesse laskuma,
aga mis iganes see ka poleks - Jumal tahab sind vabastada sellest.
Jeesus suri selle eest, et lasta vangid vabadusse.
Kui tahad Teda tunda, siis palu koos minuga
ja ära karda.
Ütle: Jeesus,
ma tulen Su ette ja annan Sulle oma südame.
Issand, kõrvalda mu elust kogu segadus, kibestumine
ja saatanlikud impulsid,
et võiksin elada Jumala lapsena.
Ma võtan selle vastu
ja tänan Sind selle eest.
Tänan, et kuuled mu palvet.
Aitäh Sulle, Jeesuse nimel aamen.
Anna TV7'le teada, kui andsid oma elu Jumalale
ja oled nüüdsest Jumala laps.
Järgmisena lugu naisest,
kes võitles rinnavähiga ja tuli sellest võitjana välja.
Anne Graham Lotz räägib oma suurimast lahingust
ja parimast sõbrast, kes ei lahkunud ta kõrvalt hetkekski.
Lisaks vastame te küsimustele.
"Mu poeg abiellus väidetavalt kristlasega,
aga tuleb välja, et naisel on paganlik taust.
Ta laseb me lastelastel mängida kahtlaste mänguasjadega
ja näitab neile kummalisi filme.
Me poeg ei näe selles midagi halba.
Mida me teha saame?"
Vastame peagi.
Kanname liiga sageli endaga mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati koos meiega,
meid alla surudes ja meilt tõelist rõõmu röövides.
Kuid see pole Jumala tahe, et jääksime kinni oma minevikku.
Sa võid olla vaba kõigest sellest taagast.
Saa teada, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Anne Graham Lotz elas vaid mõne aasta jooksul jutti üle
kolm suurt traumaatilist sündmust.
Kõige selle keskel toetus ta sõbrale, kes ei lahkunud hetkekski ta kõrvalt.
Nii pole ta täna vaid ellujääja, aga ka täiel rinnal elaja.
Menukite autor Anne Graham Lotz
kannab endas seda sama kirge juhtida inimesi Jeesuse juurde,
kui tema legendaarne isa Billy Graham.
Püha Vaimu esmane prioriteet on Jeesus.
Selleks on Jeesus. Jeesus.
Kes või mis on sinu prioriteet?
Läbi viimaste aastate toimunud kurbade sündmuste
on Anne veelgi enam otsinud tröösti Pühalt Vaimult.
Ta armas mees Daniel suri 2015. aastal.
Mõni aasta hiljem lahkus taevasse ta kallis isa, keda Anne jumaldas.
Ja kõigest 6 kuud peale seda sai Anne vähidiagnoosi.
Oma kõige värskemas raamatus "Jeesus minus"
selgitab Anne süvitsi, kes on Püha Vaim
ja kuidas me võime toetuda Talle igas oma vajaduses.
Tervitagem siinkohal Anne Graham Lotz'i.
Nii tore, et oled taas me saates! - Tänan! Tore olla siin.
Milline imeline raamat "Jeesus minus".
Kujutan ette, et me vaatajad mõtlevad praegu,
kuidas sul läheb?
Näed imehea välja, aga kuidas su tervis on?
Tervisega on hästi.
Sain nädal tagasi oma viimase ravikuuri
ja nüüd pean iga paari kuu tagant kontrollis käima.
Püüan oma jõu tagasi saada, aga Jumal on olnud siiski nii hea.
Vaadates möödunud 4-aastale, ei tõuse sealt esile lein ja kurbus,
vaid hoopis Jumala õnnistused.
Ta on õnnistanud mind ja mu peret ja sõpru,
vastates inimeste palvetele.
Ka arstidele-õdedele, kellega haiglas kokku puutusin.
See on olnud kui mu teenimisülesanne,
mille käigus mul on olnud palju Jumalast juhitud kohtumisi.
Rõhutad seda ka oma raamatus, mis on nii hästi kirjutatud.
Küsimus pole ju selles, et sa ei kogenud leina ja kurbust,
sest sa ju kogesid.
Kuid Jumal kohtus sinuga keset seda kõike,
täites sind vaimulikul moel.
Jeesus ütleb Johannese 14. ptk.'s,
et Ta palub Isal anda meile teise trööstija.
Ehk siis Jeesus ise on trööstija, aga Isa on andnud meile veel ühe.
Ühe, kes on samasugune nagu Jeesus.
Püha Vaim on täpselt samasugune nagu Jeesus,
kuigi Ta on eraldiseisev isik.
Kuid Tal on Jeesuse meel, tahe ja tunded
ja Ta elab meie sees.
Jeesus ütles Johannese 16, et on parem, kui Ta läheb ära,
sest siis saab Püha Vaim tulla Tema asemele.
Mõtlesin, mis saaks olla veel parem, kui Jeesus ise me ligiolus?
Kuid Ta ütles, et Püha Vaim on veelgi parem,
kuna see on otsekui Jeesus minu sees,
kes ei jäta ega hülga mind iial, vaid on minuga 24/7.
Ta on trööstinud, juhtinud ja valvanud mind,
andes mulle tarkust, jõudu ja abi.
Ta armastab mind ja on pühendunud minu heaolule,
soovides mulle parimat.
Ta tahab, et mul läheks elu lõpuni hästi
ja et ma elaks Jumalale meelepärast elu.
Mainisin kolme traumaatilist sündmust,
millest lühikese ajal jooksul läbi läksid.
Kõik sai alguse su mehe Danny surmast.
Ta oli juba aastaid haige ja sa olid ta hooldaja,
kuid sa poleks osanud oodata, et leiad ta eest te kodu basseinist.
See oli kindlasti uskumatult traumaatiline.
See oli kohutav.
See oli kui õudusunenägu.
Politseiülem ja kaplan ilmusid väga kiiresti kohale
ja embasid mind.
Mu väimees tuli kiiresti ja kallistas mind.
Mu pere ümbritses mind
ja Püha Vaim tõstis mind ikka ja jälle üles.
Ma polnud valmis oma mehe surmaks
ja ma isegi ei tea, miks me polnud sellest rääkinud,
sest ta tervis oli viimase 3 aasta jooksul
kõvasti halvenenud.
Hooldasin teda 3 aastat.
Kuid Püha Vaim kandis mind sellest kõigest läbi.
Mu isa oli 99-aastane
ja võinuks ju arvata, et ta lahkub enne, aga ei.
Kuid nii mu mees kui ka isa lahkusid ilma hüvasti jätmata,
mistõttu need lood jäid kui õhku.
See polnud muidugi taotluslik, aga nii lihtsalt läks.
Kuid Püha Vaim kandis mind läbi,
mistõttu ma ei kaotanud kunagi oma rahu, rõõmu
ega teadlikkust oma õnnistustest.
Tean, et see on üleloomulik
ja kinnitus Püha Vaimu kohalolust minu sees.
Kes iganes võtab Jeesuse usu kaudu vastu...
Ma olin väike tüdruk, kui kutsusin Jeesuse oma ellu elama.
Ma ei teadnud lapsena Pühast Vaimust midagi,
aga neiuna Piiblit lugedes sain teada, et Püha Vaim on Jeesus minu sees.
Nii et, kui kutsusin Jeesuse oma südamesse,
tuli Ta sinna Püha Vaimu näol.
Kes iganes tuleb usu kaudu Jeesuse juurde,
tunnistab oma pattu,
palub selle Jumalalt andeks ja on valmis pöörduma oma patust,
siis Jeesus tuleb ta südamesse Püha Vaimu kujul.
Ta ei tule mitmes erinevas tükis, vaid Ta tuleb tervikliku isikuna.
Mida enam aga end Talle üle annan, seda enam Ta üle võtab.
Kui annan Talle kogu oma elu
ühes oma salajaste, pimedate kiiksude ja puudustega,
siis Ta täidab mu elu ja Püha Vaim võtab võimust.
Mu raamatus on lausa lisapeatükk selle kohta,
kuidas saada täidetud Püha Vaimuga.
See tähendab hetk hetke järel alistuda Talle
ja anda kontroll üle Talle.
Mõeldes su mehe ja isa surmale, siis igaüks läbiks ju leinaperioodi.
Samas aga läheb kõige selle kestel elu edasi.
Samas diagnoositi sul peagi peale isa surma vähk.
See mitte ainult ei peata kõike,
aga sa ka otsekui ei tunne enam ennast.
Su keha täidetakse ravimitega jne.
Kuidas Püha Vaim sind sellel hetkel aitas?
Päev enne diagnoosi saamist, kui olin käinud mammograafias,
andis Püha Vaim mulle juba teada.
Ma ei tea, kuidas Ta seda teeb,
aga teadsin mammograafias olles, et ma saan diagnoosi.
Ütlesin muide ka arstidele, et nad leiavad sealt midagi.
Radioloogid olid väga murelikud, näidates mulle ekraanil mu vähki
ja küsisid, kuidas ma end tunnen?
Ütlesin, et minuga on kõik kombes, sest teadsin, et see tuleb.
Õbluke radioloogia tehnik võttis mu käe
ja palus õnnistust ning tervenemist mu üle.
See oli armas.
Suurim raskus oli rääkida sellest oma perele,
aga Püha Vaim juhtis selleski osas, kuidas seda teha.
Nad olid imelised ja ma olin nii uhke nende üle,
sest nad mässisid mind hoobilt oma palvetesse ja armastusse,
kandes mind sellest läbi.
Mu tütred olid minu juures haiglas, kui keemiaravi sain.
Mu poeg käis korra kuus ja tegi majas, mis tarvis.
Lisaks sõbrad ja tuttavad.
Jaakobuse 5 on öeldud,
et peaksime paluma üksteise tervenemise eest.
Kogesin, et Jumal tervendab mu teiste inimeste palvete peale,
mistõttu jagasin sotsiaalmeedias kõigiga, millest läbi lähen
ja inimesed üle maailma palusid ning palvetavad mu eest.
Tahaks paluda, et jätkake,
sest mul on vaja selle looga lõpuni minna.
Kuid inimesed ongi palvetanud mu eest
ja see on olnud reaalselt kogetav.
Olen kogenud, kuidas need palved kannavad.
Vahel oli peale keemiaravi ikka päris raske.
Samas kogesin siiski Püha Vaimu ligiolu ja rõõmu.
Ühtlasi sain püsida kodus terve aasta,
ilma, et oleks pidanud muudkui pakkima ja reisima,
mis mulle ka muidu meeldib.
Nii et rõõm kulus igati marjaks ära? - Jaa, rohkelt rõõmu.
Kogesin, et see on mu uus teenimisülesanne
inimeste heaks, kes on saanud kas vähi või muu haiguse diagnoosi
või kes on kogenud surma või lahutust
ja arvavad, et Jumal ei armasta neid ega õnnista neid enam.
Tundsin, et Jumal lasi mul mu oma haigusest läbi minna,
et öelda ja näidata inimestele, et Jumal armastab neid.
Isegi, et Ta laseb vahel
halbadel asjadel juhtuda heade inimestega.
Kuid see on aeg, mil tõstame pilgu taeva poole
ja läheme sügavamale oma usus, hoides lähemale Jumala südamele.
Nii on see tagasi vaadates olnud õnnistatud kogemus.
Avastame selle keskel, milline Jumal tegelikult on
ja seda, et Ta on meile väga ligi keset me murtust. - Just nii.
Imeline raamat!
Te teate, et Anne on võrratu õpetaja, mistõttu tellige endale see raamat.
"Jeesus minus" ehk "Jesus in me",
mis räägib Püha Vaimu kogemisest kui pideva kaaslasena.
Oli tore näha taas ja sa näed imeline välja!
Tänan ja õnnistusi teile!
Peagi aga vastame te küsimustele.
"Mu sõbranna mees teatas, et on transsooline
ja tahab nüüd nende lapse endale võtta.
Mida naine tegema peaks?"
Vastame peagi.
Enne seda aga lugu ühest poisist ja ta perest,
kes põgenesid hävitava orkaani eest.
Kõik muu aga sai orkaani poolt minema pühitud.
Kas saab veel midagi hullemat olla?
Sul on kõik, mida arvasid õnneks vaja minevat.
Paljutõotav karjäär,
piisavalt sõpru
ja üha kasvav pere.
Ometi tundub elu kuidagi tühi. Midagi on nagu puudu.
Vaid Jumal saab anda elule tõelise tähenduse.
Tõeline õnn saab alguse Tema tundmisest.
Avasta, kuidas Jumal saab muuta su elu -
vaata "Klubi 700" saadet.
Kujutage ette,
kuidas kõik te ümbruskonna majad jäävad hävitava orkaani kätte
ja kõik, mida omad, pühitakse lihtsalt minema.
Kuid Filipiinidelt pärit John Marki jaoks
polnudki see veel kõige hullem.
Tragöödia tabas ta peret veel ka teist korda.
John Mark mäletab päeva,
mil orkaan nende esimese maja hävitas.
Olin nii hirmul, et ei suutnud hingatagi.
Nägin, et me maja oli hävinud ja veevood olid hävitanud kõik.
John Marki ema on lesk, kes kasvatab üksi kahte last.
Vesi hakkas tõusma ja me kõik panime jooksu.
Tagasi vaadates nägin, kuidas me maja oli ära uhutud.
Omamata kodu, kus elada ja raha, et üürida uut eluaset,
ehitasid nad endale jõe kaldale puulaastudest ja plastikust uue maja.
Ma ei tundnud end seal turvaliselt
ja kartsin, et jõgi ujutab sellegi vihma korral üle.
Just seda jõgi ka tegi.
Palusime vaid, et Jumal päästaks ja hoiaks meid.
Kui Operatsioon Õnnistus nende olukorrast teada sai,
ehitasime neile uue maja Lootuse kogukonnas.
Sealsetel kodudel on tugevad seinad ja tuulekindlad katused.
Ühtlasi on need kaugel jõest, mis hävitas nende teise kodu.
Olen õnnelik, sest me palved said vastatud.
Me kodu on jahe ja ruumikas.
Tunneme end siin turvaliselt.
Aitäh, et meile maja ehitasite
ja mu unistuse täitsite!
"Mu unistuse täitsite."
Inimesed unistavad paljudest asjadest.
Filipiinidel elav vaene rahvas
unistab oma neljast seinast ja katusest, mis ei laseks läbi.
Põrandast, mis oleks püsiv.
Selline võib olla kellegi palvevastus ja Klubi 700 saab sellele kaasa aidata.
Teie annetused aitavad meil aidata sadu tuhandeid inimesi,
keda me aitamegi üle maailma.
Operatsioon Õnnistus osutab ka medabi
ja meil on meeskonnad, kes käivad erimaades aitamas.
Nii võib teie annetus väga palju muuta.
Nüüd aga aeg küsimusteks ja vastusteks.
Caroline: "Mu sõbranna on meeleheitlikus olukorras.
Ta oli abielus oma esimese peikaga,
kes oli läbi kogu nende abielu vägivaldne
ja teatas ka hiljem, et on transsooline.
Nüüd püüab ta nende last täienisti endale saada.
Ta on nartsissist ja kurjus ise.
Tean, et ta on ka petlik pervert.
Sõbranna ja ta ema püüavad tasuda kohtukulusid,
kuid vajavad samas abi selleks. Kas keegi saaks aidata?"
Olen kindel, et leidub inimesi, kes saavad aidata.
- Võib-olla koguduse inimesed?
Kogudus, aga ka seadusandlikud üksused,
kes aitavad sellistes olukordades olevaid inimesi.
Ütlete, et see mees on pervert.
Järelikult siis ka kuritarvitab lapsi.
Kui ta kasutab väikesi lapsi seksuaalselt ära,
pole küsimustki, et lapse ema võidab kohtus
ja laps jääb talle.
Ma ei tea, mis seal toimub, aga ehk kindlustus saab aidata?
Või seadusandlikud üksused.
Küsite, kas keegi saaks aidata?
Küsige seda Jumalalt ja küsige ka oma kogudusest.
Võib-olla on koguduses mõni advokaat.
Vaataja: "Me poeg abiellus 3 aastat tagasi
väidetavalt kristliku taustaga naisega.
Tegelikkuses oli ta elus vist vaid veidi kristlust
ja pigem on ta paganliku taustaga, mis kipub valitsema.
See on mõlema jaoks teine abielu.
Naine on LIIGAGI innustunud Halloweenist.
Ühtlasi, olles me lastelaste kasuema,
kaasab ta neid asjadesse, mida me ei soosi,
kuna need on seotud nõiduse ja võlukunstiga.
Ta ostab neile Halloweeniks tumedaid, "verega" kaetud mänguasju
Me poeg ei näe selles midagi halba.
Üks me teismelisest lapselaps on kohe eriti haaratud sellest kõigest,
mis valmistab meile tõsist muret.
Mida me tegema peaks?"
Ühtpidi vajab see rohket palvet.
Piiblis on öeldud:
"Juhata poiss ta (Jumala) tee peale, siis ta ei lahku sellelt ka vanas eas!"
Ehk siis, last tuleb maast madalast juhtida õigele teele.
Piibel ütleb ka, et me ei peaks vedama ühes ikkes uskmatutega.
See mees on ühes ikkes naisega, kes osaleb paganlikes praktikates
ja te küsite, mida selles osas teha?
Ehk saate neile nõu anda või ka rääkida oma pojaga.
Kuid enam kui midagi muud, te saate rääkida sellest Jumalaga,
kes on enam kui võimeline sekkuma ja aitama.
- Enam kui võimeline. Nii on.
Patton: "Mu Facebooki sõprade seas on keegi kusagilt Aafrikast.
Ta ütleb, et on kristlane
ja et ta hoolitseb laste eest, kellede vanemad on tapetud.
Ta on saatnud mulle pilte neist lastest ja palunud minult rahalist toetust.
Püüan julgustada teda Jumala Sõnaga
ja ta on palunud ka, et saadaksin talle Piibli.
Ma ei tea, mida teha?
Kuidas olla kindel, et ta tõesti aitab neid lapsi?"
Uskuge mind - see on pettus.
Pettureid on igasuguseid,
kes kasutavad Aafrikat ja muid asju vaid kui suitsukatteks.
Amanda: "Mu ema ütleb, et surres läheb vaid me vaim taevasse
ja me liitume taas oma ihuga peale kristlaste surnuist ülestõusmist.
Olen segaduses, sest Jeesus ütles ristil olles röövlile:
"Juba täna oled sa minuga paradiisis."
Jeesus ei öelnud, et röövli ihu saab olema Temaga paradiisis,
vaid et röövel ise saab olema.
Nii et te emal on õigus.
Kui me sureme, me vaim lahkub ja läheb Jumala juurde.
Peale ülestõusmist aga
saab meil olema uus, ülestõusmise ihu,
mis saab liidetud me vaimuga.
Kuid see ei sünni koheselt.
Me jätame surres oma ihud maha, mis jäävad siia maa peale.
Olen käinud paljudel matustel
ja pole kuskil näinud, et ihu oleks lahkunud kirstust.
Ma olen põnevil ka uue ihu saamisest.
See saab kindlasti olema midagi palju paremat.
Kuid te emal on õigus.
Lõpetuseks aga Psalmid 91:11:
"Sest tema annab oma inglitele sinu pärast käsu
sind hoida kõigil su teedel."
Terekest! Kas see asi töötab?
Tere lapsed!
Kas teile meeldivad mängud
ja asjade avastamine?
Meeldivad või?
Siis meeldib teile ka see.
Uus ja tasuta "Superraamatu" piibliäpp!
Mängud, videod, vastused te küsimustele
ja palju muud.
Uus "Superraamatu" piibliäpp
Kui vajad rääkida kellegagi, kes hoolib,
helista TV7'sse 44 22 227 või kirjuta palve@tv7.ee
Tõlge: Anne-Ly Raukas